open-index/open-wikipedia-markdown huggingface dataset:
Georges Fleurix

**Georges Fleurix** (31. elokuuta 1892 – ?) oli belgialainen vesipalloilija. Hän kilpaili vuoden 1924 kesäolympialaisissa Pariisissa ja kuului siellä Belgian miesten hopeaa saaneeseen joukkueeseen.

## Lähteet
Jean-Pierre Vermetten

**Jean-Pierre Vermetten** (6. helmikuuta 1895 – joulukuu 1977) oli belgialainen vesipalloilija. Hän kuului vuoden 1924 kesäolympialaisissa Pariisissa hopeaa saaneeseen Belgian miesten joukkueeseen. Hän myös kilpaili uimarina vuoden 1920 kesäolympialaisissa Antwerpenissä.

## Lähteet
Džungarian portti

**Džungarian portti** () on Kiinan ja Keski-Aasian yhdistävä sola. Se sijaitsee Xinjiangin ja Kazakstanin välissä olevan Džungarian Alatau -vuorijonon itäisessä päässä. Sola on muodostunut vuoriston halkaisevan siirroslinjan takia. Se on ollut pitkään merkittävä ihmisten ja tavaroiden kulkureitti, ja sen kautta kulkee nykyään Kiinan ja Kazakstanin välinen rautatielinja.

## Lähteet
Karlo Stipanić

**Karlo Stipanić** (s. 8. joulukuuta 1941 Crikvenica, Kroatia) on Jugoslaviaa edustanut entinen vesipalloilija. Hän kuului kultaa voittaneeseen Jugoslavian miesten joukkueeseen vuoden 1968 kesäolympialaisissa Méxicossa ja oli lisäksi mukana saamassa hopeaa vuoden 1964 kesäolympialaisissa Tokiossa.

Vuoden 1972 kesäolympialaisissa Münchenissä Stipanić sijoittui joukkueensa kanssa viidenneksi.

## Lähteet
Teófilo Cruz

**Teófilo "Teo" Cruz** (8. tammikuuta 1942 Santurce–30. elokuuta 2005 Trujillo Alto) oli puertoricolainen koripalloilija. Hän kuoli vuonna 2005 aivoverenvuotoon. Uransa jälkeen Cruz valittiin FIBA Hall of Fameen.

Cruz pelasi pitkän uran Puerto Ricon liigassa, mutta voitti ainoan mestaruutensa vuonna 1962. Hän oli myös liigan paras korintekijä vuosina 1960 sekä 1962, minkä lisäksi hänet valittiin sarjan arvokkaimmaksi pelaajaksi vuosina 1962, 1967, 1970 ja 1971. Cruz tunnettiin hyvänä puolustuspelaajana, jonka johdosta hänet valittiin kuudesti sarjan parhaaksi puolustuspelaajaksi. Kaiken kaikkiaan hän pelasi Puerto Ricon pääsarjassa 25 kauden ajan.

Cruz edusti Puerto Ricoa viidesti olympialaisissa. Hän onkin eniten olympiaesiintymisiä tehnyt mieskoripalloilija yhdessä Oscar Schmidtin sekä Andrew Gazen kanssa. Cruz edusti maataan myös MM-kilpailuissa ja Pan-Amerikan kilpailuissa.

## Lähteet

## Aiheesta muualla
*Sports-Referencen pelaajaprofiili
Jules Thiry

**Jules Thiry** (1898–1931) oli belgialainen vesipalloilija. Hän kilpaili vuoden 1924 kesäolympialaisissa Pariisissa ja kuului siellä hopeaa saaneeseen Belgian miesten joukkueeseen.

## Lähteet
Fisherin tarkka testi

Tilastotieteessä **Fisherin tarkka testi** mittaa, ovatko kahdesta populaatiosta mitatut dikotomisen muuttujan arvojen suhteelliset osuudet samat molemmissa populaatioissa. Testi vaatii paljon laskentaa, joten suurille aineistoille käytetään mieluummin epätarkempaa khiin neliö -testiä.

Testin idea on laskea nxm-taulusta P-arvo. Sitten muodostetaan kaikki ne nxm-matriisit, joissa rivi- ja sarakesummat ovat samat kuin alkuperäisessä taulussa. Näiden matriisien P-arvoista poimitaan ne, joiden P-arvo on pienempi kuin alkuperäisen matriisin P-arvo. Jos näiden summa on alle vaaditun tason, jää nollahypoteesi voimaan.

Esimerkiksi R:llä Fisherin testi voidaan laskea seuraavasti:

 data = matrix(c(3,5,7,8,5,5,4,2,6),nrow=3)
 fisher.test(data)
tulostaa
 Fisher's Exact Test for Count Data
 
 data:  data 
 p-value = 0.5334
 alternative hypothesis: two.sided
Riihimäen ravirata

**Riihimäen ravirata** sijaitsee Juppalan kaupunginosassa noin kaksi kilometriä kaupungin keskustan pohjoispuolella. Se on yksi Suomen 23:a kesäradasta, jotka järjestävät ravikilpailuja vain kesäkaudella. Riihimäki on suosituimpia kesäratoja yhdessä Kokemäen ja Vieremän raviratojen kanssa.

Riihimäen Raviseura ry perustettiin vuonna 1928 ja ravirata aloitti toimintansa kahta vuotta myöhemmin. Ensimmäiset totalisaattoriravit Riihimäellä järjestettiin vuonna 1950. Raviradan nykyinen katsomorakennus on valmistunut vuonna 1983. Katsomossa on noin 800 istumapaikan lisäksi myös 250-paikkainen ravintola. Uusi tuomaritorni radalle rakennettiin vuonna 2005.

Riihimäen ravirata on ainoa nykyisistä kesäradoista, joka on järjestänyt myös Kuninkuusravit. Vuonna 1956 kuninkuustittelin voitti Riihimäellä tamma Suhina.

## Lähteet
*Riihimäen raviradan kotisivut
New Jersey Saints

**New Jersey Saints** oli yhdysvaltalainen, vuosina 1987–1988 toiminut sisälacrossen ammattilaisseura East Rutherfordista, New Jerseystä. Joukkue voitti National Lacrosse Leaguen mestaruuden kaudella 1988. Kyseisen kauden jälkeen joukkue siirtyi New Yorkiin ja siitä tuli New York Saints, joka osallistui NLL:ään kaudella 2003. Joukkueen kotiareenana toimi Brendan Byrne Arena.

Saints pelasi NLL:ssä 14 ottelua, joista se voitti kymmenen ja hävisi neljä. Kaudella 1987 se hävisi välierissä myöhemmin mestaruuden voittaneella Baltimore Thundersille. Vuoden 1988 pudotuspeleissä joukkue voitti välierässä Philadelphia Wingsin ja loppuottelussa Washington Waven. Molemmilla kausilla joukkuetta valmensi Bob Engelke. 

Kausina 2002–2003 East Rutherfordissa pelasi toinen NLL-seura, New Jersey Storm.

## Lähteet

*
Mensuurimiekkailu

**Mensuurimiekkailu** on joidenkin oppilasyhteisöjen järjestämä miekkailuperinne erityisesti Saksassa, Itävallassa ja Sveitsissä. Mensuurimiekkailua harjoitetaan jossakin määrin myös Kosovossa, Virossa, Latviassa, Puolassa ja Flanderissa. Miekoin käytävässä kaksintaistelussa kohtaavat tavallisesti kaksi miesoppilasta, jotka edustavat eri veljeskuntia. He varustautuvat suojaliivein ja -lasein. He seisovat liikkumatta paikallaan ja yrittävät osua toisiaan päähän.

## Lähteet
* 

## Aiheesta muualla
* Helmer Winter : Saksalaisten ylioppilaitten "mensuuri", Suomen Kuvalehti, 4.12.1926, nro 49, s. 22, Kansalliskirjaston digitaaliset aineistot
* Veren kunnia. Tuijotitteko minuun? Siinä tapauksessa saatte huomenna tuijottaa miekkaani!, Helsingin Sanomat, 1.3.1936, nro 59, s. 8, Kansalliskirjaston digitaaliset aineistot
Hershey Bar

**Hershey’s Milk Chocolate Bar** tai **Hershey Bar** on The Hershey Companyn valmistama ja sen lippulaivatuotteena tunnettu maitosuklaalevy. Nykyään se on tunnettu Hersheyn ansiosta lauseella ”The Great American Chocolate Bar”. Hershey’s Milk Chocolate Bar esiteltiin ja sen myynti aloitettiin vuonna 1900, ja vuonna 1908 aloitettiin manteleita sisältävän levyn tuotanto. Suklaalevyn pyöreämuotoinen versio nimeltään Hershey’s Drops julkaistiin vuonna 2010.

## Tuotetiedot

* Rasvaa: 13&nbsp;g
* Kolesterolia: 10&nbsp;mg
* Natriumia: 35&nbsp;mg
* Hiilihydraatteja: 26&nbsp;g
* Ravintokuituja: 1&nbsp;g
* Sokeria: 24&nbsp;g
* Proteiinia: 3&nbsp;g

## Katso myös

* Hershey’s Cookies ’n’ Creme

## Lähteet
Ulla Mänttäri

**Ulla Mänttäri** on suomalainen suunnistaja ja viestisuunnistuksen MM-mitalisti.

Bendigon MM-kilpailuissa 1985 Mänttäri suunnisti viestissä sijoittuen joukkueineen kuudenneksi. Seuraavan kerran hän osallistui MM-kilpailuihin Skövdessä 1989, jolloin hän sijoittui normaalimatkalla 12:nneksi ja voitti viestipronssia. Viestissä suunnistivat hänen lisäkseen Marja Liisa Portin, Annika Viilo ja Eija Koskivaara.

Suunnistuksen maailmancupiin Mänttäri osallistui vuosina 1986–1990. Parhaan sijoituksensa kokonaiskilpailussa hän saavutti vuonna 1990, jolloin hän sijoittui 15:nneksi.

Seuratasolla Mänttäri edusti Helsingin Suunnistajia ja Helsingin NMKY:tä. Edustaessaan Helsingin NMKY:tä hän voitti Venlojen viestin vuonna 1989. Pääsarjan Suomen mestaruuksia hän voitti kaksi pitkältä matkalta, kolme yösuunnistuksesta ja neljä viestisuunnistuksesta.

## Lähteet
Vieremän ravirata

**Vieremän ravirata** sijaitsee Valkeiskylässä noin 11 kilometriä Vieremän kunnan kirkonkylän eteläpuolella. Iisalmeen on matkaa 15 kilometriä. Se kuuluu kesäratoihin, jotka järjestävät ravikilpailuja vain kesäkaudella. Vieremä on yhdessä Kokemäen ja Riihimäen raviratojen ohella Suomen suosituimpia kesäratoja. 

Vieremän raviradan rakensi vuosina 1963–1965 Vieremän Oriyhdistys. Jo aikaisemmin yhdistyksellä oli ollut Vieremän kirkonkylässä sijainnut 500 metrin pituinen rata, joka oli käytössä vuodet 1955–1963. Vuonna 1970 perustettiin Ylä-Savon Hippos ry, jolle kilpailujen järjestäminen Vieremän raviradalla siirtyi oriyhdistyksen keskittyessä jatkossa hevosjalostukseen ja näyttelytoimintaan.

Vieremän ravikauden päätapahtumat ovat perinteiset juhannusaaton ravit sekä lämminverisille tammoille tarkoitettu Einari Vidgrenin muistoajo, joka aikaisemmin tunnettiin Ponsse-ajon nimellä. Se nimettiin 2011 teollisuusneuvos Einari Vidgrénin mukaan. Hän kuului Vieremän raviradan merkittävimpiin taustavaikuttajiin aina 1970-luvulta lähtien, ja Vidgrénin Ponsse-yhtiö oli myös kilpailun sponsoreita.

## Lähteet
Karhut (suku)

**Karhut** (*Ursus*) on karhujen heimoon kuuluva suku. Nykyisin suvun lajeista neljä on elossa. Karhujen suvun lajeilla on useita alalajeja.

## Lähteet

## Aiheesta muualla
*Laji.fi: Karhut (''Ursus'')
*ITIS: Ursus
Seppo Rytkönen

**Seppo Rytkönen** on suomalainen suunnistaja ja viestisuunnistuksen MM-mitalisti.

Rytkönen osallistui MM-kilpailuihin vain kerran Thunissa vuonna 1981. Silloin hän sijoittui normaalimatkalla 14:nneksi ja voitti viestistä pronssia. Viestissä hänen lisäkseen suunnistivat Kari Sallinen, Ari Anjala ja Hannu Kottonen. Rytkönen osallistui suunnistuksen maailmancupiin, kun se järjestettiin ensimmäisen kerran vuonna 1986. Hän sijoittui kokonaiskilpailussa 33:nneksi.

Seuratasolla Rytkönen edusti huippuvuosinaan Sumiaisten Kuntoa ja Vaajakosken Terää. Vuonna 1980 hän voitti normaalimatkan Suomen mestaruuden huolimatta ykkösrastille tekemästään virheestä.

## Lähteet
Iskelmä Gaala

**Iskelmä Gaala** on Iskelmä-radiokanavan vuosittain järjestämä gaala.

Kanavan kuuntelijat päättävät äänestyksessä Vuoden Iskelmä-, Naisartisti-, Miesartisti-, Albumi-, Yhtye- ja Tulokas-palkintojen saajat. Lisäksi gaalassa jaetaan Pro Iskelmä -palkinto, jonka voittajan päättää raati. Palkinto jaetaan taholle tai yhtyeelle, joka edistää iskelmämusiikkia. Toisin kuin monet muut palkintogaalat, Iskelmä Gaala järjestetään yleisötapahtumana, johon kuka tahansa voi osallistua ostamalla pääsylipun.

## Palkitut
### Vuoden 2005 palkitut

### Vuoden 2006 palkitut

### Vuoden 2007 palkitut

### Vuoden 2008 palkitut

### Vuoden 2009 palkitut

### Vuoden 2010 palkitut

### Vuoden 2011 palkitut

### Vuoden 2012 palkitut

### Vuoden 2013 palkitut

### Vuoden 2018 palkitut

### Vuoden 2023 palkitut

### Vuoden 2024 palkitut

## Lähteet
Dr. Luke

**Łukasz Gottwald** (s. 26. syyskuuta 1973), tunnetaan paremmin nimellä **Dr. Luke** (myös **Tyson Trax** ja **Made in China**), on yhdysvaltalainen lauluntekijä ja tuottaja. Luke esiintyi *[[Saturday Night Live]]* -televisio-ohjelman house bandissa kymmenen tuotantokauden verran.

Luken kuuluisimpia tuotoksia ovat muun muassa Billboard Hot 100 -listan ykkössijalle yltäneet kappaleet ”Girlfriend”, ”I Kissed a Girl”, ”My Life Would Suck Without You”, ”Right Round”, ”Tik Tok”, ”California Gurls”,  ”We R Who We R”, ”Teenage Dream”, ”E.T.”, ”Last Friday Night (T.G.I.F.)”, ”Part of Me” ja ”Hold It Against Me”. Luke työskentelee tuottajaryhmän kanssa, johon kuuluvat Ammo, Cirkut, Max Martin, Benny Blanco ja Billboard. Ryhmä tuottaa kappaleita muun muassa Keshalle, Nicki Minajille, B.o.B:lle, Rihannalle, Adam Lambertille, Taio Cruzille, Katy Perrylle ja Cher Lloydille.

## Syytökset seksuaalisesta hyväksikäytöstä

Vuonna 2014 yhdysvaltalaislaulaja Kesha nosti syytteen Lukea vastaan seksuaalisesta ja henkisestä hyväksikäytöstä. Hän väitti Luken muun muassa raiskanneen hänet. Tapaus on saanut laajaa mediahuomiota ja Keshaa ovat tukeneet monet tunnetut artistit, kuten Taylor Swift ja Lady Gaga. Luke on kiistänyt syytteet ja ilmaissut Keshan keksineen tarinan purkaakseen sopimuksensa Luken Kemosabe Records -levy-yhtiön kanssa. Tapausta on sittemmin käsitelty oikeudessa monesti ja vuoden 2020 kevääseen mennessä Luke oli saavuttanut useita voittoja. Kesha on myös itse luopunut osasta syytteitä. E!:n mukaan yhdellä tapausta käsitelleistä tuomareista oli aviomiehensä kautta yhteyksiä Sony Musiciin, joka omistaa Kemosabe Recordsin.

Luke haastoi itse Keshan oikeuteen maineensa pilaamisesta, kun tämä oli väittänyt hänen raiskanneen myös Katy Perryn, ja voitti jutun, koska Katy Perry kielsi asian. Oikeuden päätöksellä Lukea ei pidetä julkisuuden henkilönä, minkä takia kuuluisan henkilön julkiset syytökset häntä kohtaan tuomitaan herkemmin. Tuomari ei kuitenkaan epäselvässä tilanteessa ottanut kantaa siihen, tapahtuiko Katy Perryn raiskausta.

Keshan syytösten tultua julki Luke on väitetysti työskennellyt salanimillä Tyson Trax ja Made in China esimerkiksi Doja Catin ”Say So” -kappaleella ja Kim Petrasin albumilla *[[Clarity (Kim Petrasin albumi)|Clarity]]*.

## Lähteet
Itämerensuomalaisten mytologia

**Itämerensuomalaisten mytologia** on Anna-Leena Siikalan kirja itämerensuomalaisten kansojen runolaulusta, šamanismista ja suullisesti periytyvästä uskonnosta. Kirja esittelee itämerensuomalaisia mytologioita, joiden aiheet ovat pääosin samoja mutta yksityiskohdat erilaisia. Esimerkiksi Kalevalan aineksista lähes puolet löytyy myös virolaisesta kansanperinteestä. Teoksen on kustantanut Suomalaisen Kirjallisuuden Seura vuonna 2012.

Siikalan mukaan vanha mytologia elää 2010-luvulla Suomessa nuorissa, jotka ovat omaksuneet uuspakanuuden uskonnokseen ja elämäntavakseen. Sama ilmiö on näkynyt myös esimerkiksi Islannissa. Myös kalevalainen runolaulu on yhä hengissä, se kiinnostaa nuoriakin ihmisiä ja sitä harjoitetaan esimerkiksi Sibelius-akatemiassa.

## Katso myös
* Suomalainen kansanusko

## Lähteet

## Aiheesta muualla
* Myyttien maailmankuva eli loitsujen kielessä – Haastattelussa Anna-Leena Siikala. Taivaannaula 24.1.2013.
* Virpi Alanen: Haltioituneiden runonlaulajien seurassa. Kiiltomato.net 13.2.2013.
* Janne Toivonen: Vuoden tiedekirjan tehnyt Anna-Leena Siikala uppoutui myytteihin jo 60-luvulla. Helsingin Sanomat 31.3.2014. (Archive.org)
* 
* Outi Fingerroos: Mammutti itämerensuomalaisten mytologiasta. Elore 2/2013. (PDF)
Suomalainen kansanusko

**Suomalainen kansanusko** on Risto Pulkkisen vuonna 2014 ilmestynyt kirja suomalaisesta muinaisuskosta ja kansanuskosta. Kirjan sisarteos on Pulkkisen 2016 yhdessä Stina Lindforsin kanssa julkaisema *Suomalaisen kansanuskon sanakirja*. Risto Pulkkinen on uskontotieteilijä ja Helsingin yliopiston sekä Lapin yliopiston dosentti ja Suomen evankelis-luterilaisen kirkon pappi. 

## Lähteet
* 

## Aiheesta muualla
* Elämää rakentavien ja tuhoavien voimien maailmankuvasta – Haastattelussa dosentti Risto Pulkkinen. Taivaannaula 11.2.2013.
Kinect Star Wars

**Kinect Star Wars** on LucasArtsin ja Terminal Realityn kehittämä ja Microsoft Studiosin julkaisema ''Tähtien sota''-aiheinen videopeli. Se on julkaistu vuonna 2012, ja se sai kriitikoilta negatiivisen vastaanoton.

## Pelattavuus

Peli on jaettu viiteen pelattavuudeltaan hyvinkin toisistaan eroaviin osioihin.

1. Jedin Kohtalo (engl. Jedi Destiny)
Osiossa pelaaja on nuori padawan, jonka tehtävänä on seikkailla galaksissa ja estää pimeyden voimia kukoistamasta.

2. Rancorien romuralli (engl. Rancor Rampage)
Tämä osio keskittyy Rancorilla pelaamiseen ja kaiken eteen sattuvan tuhoamiseen.

3. Kiituriajot (engl. Podracing)
Pelaaja ajaa kisoissa tatooinelaisella kiiturilla.

4. Galaktiset tanssikilpailut (engl. Galactic Dance-off)
Pelaaja tanssii Tähtien Sota -hahmoilla oikeiden kappaleiden Tähtien Sota -teemaisten parodiaversioiden tahdissa. Tämä osio sai etenkin hyvin jakautuneet mielipiteet.

5. Kohtalon taistelut (engl. Duels of Fate)
Tässä osiossa pelaaja tarttuu jälleen valosapeliin ja kamppailee lopussa jopa itse Darth Vaderia vastaan.

## Lähteet
Kobolttiasetaatti

**Kobolttiasetaatti** (Co(C2H3O2)2) on koboltti- ja asetaatti-ionien muodostama ioniyhdiste. Yhdistettä käytetään musteissa, väriaineissa ja orgaanisessa synteesissä.

## Ominaisuudet, valmistus ja käyttö
Kobolttiasetaatti on kidevedettömänä vaaleanpunertavaa kiinteää ainetta. Kidevedettömän kobolttiasetaatin lisäksi tunnetaan myös tetrahydraatti (Co(C2H3O2)2·4H2O), joka on tummemman punaista kiinteää ainetta. Sekä kidevedetön yhdiste että tetrahydraatti liukenevat hyvin veteen ja etanoliin.

Kobolttiasetaattia valmistetaan neutraloimalla jotain emäksistä kobolttiyhdistettä, kuten kobolttikarbonaattia, etikkahapon avulla.
:CoCO3 + 2 CH3COOH → (Co(C2H3O2)2) + H2O + CO2

Kobolttiasetaattia käytetään muun muassa niin kutsutuissa näkymättömissä musteissa, maaleissa ja lakoissa sekä anodisoidun alumiinipinnan värjäämiseen, missä tarkoituksessa anodisoitu alumiinimetalli kastetaan ensin kobolttiasetaattiliuokseen ja sen jälkeen ammoniumsulfidi- tai kaliumpermanganaattiliuokseen. Orgaanisessa synteesissä kobolttiasetaattia käytetään hapetus- ja esteröintireaktioiden katalyyttinä.

## Lähteet

## Aiheesta muualla
*
*PubChem: Cobalt(II) acetate 
*Toxin and Toxin Target Database (T3DB): Cobalt(II) acetate 
*ChemBlink: Cobalt acetate
Emmanuelle Riva

**Emmanuelle Riva**, oik. *Paulette Germaine Riva* (24. helmikuuta 1927 Cheniménil, Ranska – 27. tammikuuta 2017 Pariisi) oli ranskalainen näyttelijä. Hänet tunnettiin muun muassa rooleistaan elokuvissa *[[Hiroshima, rakastettuni]]* (1959) ja *[[Rakkaus (vuoden 2012 elokuva)|Rakkaus]]* (2012), josta hänet palkittiin parhaan naispääosan Bafta- ja César-palkinnoilla. Hän sai roolista myös Oscar-ehdokkuuden.

## Filmografia
* 1958 *[[Ei tilaa tunteille]]* – La secrétaire (kreditoimaton) 
* 1959 *[[Hiroshima, rakastettuni]]* – Elle (nimellä Emmanuele Riva)
* 1960 *[[8. päivä (vuoden 1960 elokuva)|8. päivä]]* – Françoise
* 1960 *[[Ilotytöt]]* – Marilina (nimellä Emmanuele Riva)
* 1960 *[[Kapo – keskitysleirin vartija]]* – Terese
* 1960 *Recours en grâce* – Germanie Tourier
* 1961 *[[Kiusaus (vuoden 1961 elokuva)|Kiusaus]]* – Barny
* 1962 *[[Therese, myrkyttäjätär]]* – Thérèse Desqueyroux
* 1962 *[[Yön kiusaus]]* – Isabelle
* 1963 *Le ore dell’amore* – Maretta
* 1964 *Le gros coup* – Clémence Grandval
* 1965 *Io uccido, tu uccidi* – Lucia Rossi Perozzi (osa ”La donna che viveva sola”)
* 1965 *Le coup de grâce* – Sophie
* 1965 *[[Thomas petkuttaja]]* – Princesse de Bormes
* 1966 *L’or et le plomb* – La femme du monde
* 1967 *Fruits amers* - Soledad – Soledad
* 1967 *[[Raiskattu?]]* – Suzanne Doucet
* 1969 *Eiko e no 5,000 kiro*
* 1970 *La modification* – Henriette
* 1971 L’homme de désir – Valentine
* 1972 *Les portes de feu* – La baronne
* 1973 *[[Saavun kuin hullu hevonen]]* – äiti (Madame Rey)
* 1974 *Ariane* – Pasiphae
* 1975 *Au long de rivière Fango* – Mathilde
* 1975 *La mort de l’utopie*
* 1976 *Le diable au coeur* – Madame Bouvier, äiti
* 1981 *Les jeux de la Comtesse Dolingen de Gratz* – Une invitée
* 1982 *Die Erbtöchter*
* 1982 *Gli occhi, la bocca* – äiti
* 1982 *Y a-t-il un Français dans la salle?* – Adélaïde Tumelat
* 1983 *Liberté, la nuit* – Mouche, vaimo
* 1983 *Un homme à ma taille* – Lisa Leibovitch
* 1987 *Funny Boy* – Mickyn äiti
* 1988 *Niezwykla podróz Baltazara Kobera* – äiti
* 1989 *La passion de Bernadette* – äiti Marie-Thérèse Vauzou
* 1991 *Pour Sacha* – rouva Malka
* 1992 *Langer Samstag* – rouva Dünskoven
* 1992 *Loin du Brésil* – Juliette
* 1993 *[[Epäilyksen varjo (vuoden 1993 elokuva)|Epäilyksen varjo]]* – isoäiti
* 1993 *[[Kolme väriä: Sininen]]* – äiti
* 1995 *[[Jumala, äidin rakastaja ja lihakauppiaan poika]]* – Marguerite
* 1997 *Capitaine au long cours* – Clémentine/Calypso
* 1997 *XXL* – Sonia Stern
* 1999 *[[Kauneushoitola Venus]]* – Lyda-täti
* 2001 *C’est la vie* – Dominique
* 2003 *Vert paradis* – Lucas’n äiti
* 2004 *Je suis votre homme* – Emma
* 2006 *[[Poikani]]* – isoäiti
* 2008 *Le grand alibi* – Geneviève Herbin
* 2008 *Un homme et son chien* – Femme église
* 2009 *Je ne dis pas non* – rouva Revison
* 2011 *[[Ranskalainen viikonloppu]]* – rouva Prévost eli Mémé, Annan äiti
* 2012 *[[Rakkaus (vuoden 2012 elokuva)|Rakkaus]]* – Anne
* 2012 *Tu honoreras ta mère et ta mère* – isoäiti

## Lähteet

## Aiheesta muualla
* 
*Emmanuelle Rivan muistokirjoitus Helsingin Sanomissa
Opintotuen muutoksenhakulautakunta

**Opintotuen muutoksenhakulautakunta** on itsenäinen ja riippumaton tuomioistuinta muistuttava lainkäyttöelin Suomessa. Se toimii ensimmäisenä muutoksenhakuasteena käsiteltäessä asioita, jotka liittyvät opintotukilakiin (65/1994) sekä lukiokoulutuksen ja ammatillisen koulutuksen opiskelijoiden koulumatkatuesta annettuun lakiin (48/1997). Hallinnollisesti lautakunta kuuluu opetus- ja kulttuuriministeriön toimialaan.

Lautakunnan kokoonpanoon kuuluu päätoiminen puheenjohtaja ja sivutoiminen varapuheenjohtaja, joilta molemmilta vaaditaan tuomarin viran hoitamiseen oikeuttava pätevyys. Lisäksi lautakuntaan kuuluu neljä sivutoimista jäsentä, joista kahden pitää olla perehtyneitä korkeakouluopintoihin ja kahden perusopetuksen jälkeisiin opintoihin. Varapuheenjohtajalla ja jäsenillä on jokaisella henkilökohtainen varajäsen. Muutoksenhakulautakuntaa johtaa puheenjohtaja, joka myös vastaa sen toiminnasta ja valvoo lautakunnan tekemien ratkaisujen laintulkintojen yhdenmukaisuutta.

Laki opintotuen muutoksenhakulautakunnasta (1080/2012) tuli voimaan 1. toukokuuta 2013.

## Lähteet
Bengt Schalin

**Bengt Michael Schalin** (7. tammikuuta 1889 Uusikaarlepyy – 9. marraskuuta 1982 Espoo) oli suomalainen puutarha-arkkitehti ja Helsingin kaupunginpuutarhuri. Hän suoritti myös koristekasvien koeviljelyä ja kirjoitti kokeilutoimintaansa perustuvan teoksen *Koristepensaista kauneimmat* vuonna 1938.
__NOTOC__
## Ura
Schalin valmistui ylioppilaaksi Turun suomalaisesta klassillisesta lyseosta vuonna 1907. Vuosina 1910–1912 hän opiskeli Saksassa Köstritzissä Höhere Gärtnerlehranstalt und Gartentechnikum -oppilaitoksessa. Hän työskenteli puutarha-alalla sekä Suomessa että ulkomailla. Hänellä oli oma suunnittelutoimisto vuosina 1916–1944 ensin Helsingissä ja sitten Kirkkonummen Jorvaksessa. Kirkkonummella on Bengt Schalinin mukaan nimetty tie. Helsingin kaupunginpuutarhurina hän toimi vuosina 1946–1957. Schalin opetti puutarhasuunnittelua ja puutarhataidetta Teknillisessä korkeakoulussa ja muissa alan oppilaitoksissa.

Schalin omisti vuodesta 1922 alkaen Kirkkonummella Rastlösan tilan, jossa hän harjoitti koristekasvien koeviljelyä. Rastlösa jäi jatkosodan jälkeen Porkkalan vuokra-alueelle ja Schalin menetti lähes kaikki jalostamansa kasvit sekä vähää ennen sotia tilalle valmistuneen koti- ja toimistotalonsa. Schalin sai Rastlösan tilan takaisin vuonna 1956 ja hän aloitti siellä talvenkestävien lajikkeiden risteytyskokeilut.

Schalin sai 1914 Pietarin suuressa kansainvälisessä puutarhanäyttelyssä 1914 ensimmäisen palkinnon ja kultamitalin puutarhasuunnitelmistaan. Schalin suunnitteli Suomen osaston Kööpenhaminassa vuonna 1937 pidettyä suurta pohjoismaista puutarhakatselmusta varten. Sotien jälkeen hän voitti Helsingissä vuonna 1949 pidetyn suuren Pohjoismaisen puutarhanäyttelyn suunnittelukilpailun ja vuonna 1952 hänen johdollaan kunnostettiin Helsingin puistot Helsingin kesäolympialaisia varten. Tämän jälkeen Schalin suunnitteli Helsinkiin uusia puistoja ja viheralueita ja viimeksi hän suunnitteli  Karjaalle yksityisiä ja julkisia viheralueita.

## Yksityiselämä
Schalinin vanhemmat olivat teologian kandidaatti, opettajaseminaarinjohtaja Zacharias Schalin ja Alma Helena Montin. Schalin oli naimisissa opettaja Helga Kronströmin kanssa vuodesta 1931 alkaen. Heille syntyi kaksi lasta: Helga Benita vuonna 1932 ja Christer Olof vuonna 1936.

## Lähteet

## Aiheesta muualla
* Arkkitehtuurimuseo: Bengt Schalin. 
*
Oscar Furlong

**Óscar Alberto Furlong** (22. lokakuuta 1927 Buenos Aires – 11. kesäkuuta 2018) oli argentiinalainen koripalloilija ja tennispelaaja ja -valmentaja. Hän oli aikakautensa parhaita koripalloilijoita maailmassa. Uransa jälkeen Furlong valittiin FIBA Hall of Fameen. Koripallouransa jälkeen hän toimi muun muassa Argentiinan Davis Cup-joukkueen valmentajana.

Furlong pelasi pääsarjakoripalloa ainoastaan argentiinalaisessa Gimnasia y Esgrima Valle del Parquessa, jonka kanssa hän voitti Buenos Airesin mestaruuden kuudesti vuosina 1945–1948, 1951 ja 1954. Myös NBA-joukkueet osoittivat kiinnostusta häneen, ja esimerkiksi sekä Minneapolis Lakers että Baltimore Bullets tarjosivat hänelle pelaajasopimusta kesken peliuran. Furlong pelasi myös yliopistokoripalloa Southern Methodist Universityn joukkueessa. Hän opetteli joukkueessa hyppyheiton, jonka hän toi Argentiinaan.

Furlong pelasi Argentiinan maajoukkueessa 50 ottelua. Hän voitti vuoden 1950 kotikisoissa MM-kultaa, minkä lisäksi hänet valittiin turnauksen arvokkaimmaksi pelaajaksi. Furlong oli myös yksi kisojen parhaista korintekijöistä. Hän osallistui maajoukkueurallaan lisäksi kahdesti olympialaisiin.

## Lähteet

## Aiheesta muualla
* FIBA Hall of Fame  
* Sports-Reference
Atlantin väylä

**Atlantin väylä** (, ) on noin 8,3 kilometrin mittainen osuus Åndalsnesin ja Kristiansundin välistä läänintie 64:ää Møren ja Romsdalin läänissä Norjassa. Tie on rakennettu saari- ja luotoketjulle ja se kulkee yli kahdeksan sillan ja pitkin pengerrettyjä osuuksia. Atlantin väylä avattiin liikenteelle 7. heinäkuuta 1989. Se suosittu matkailutie. 

Tien pisin silta on Storseisundetin silta, betoninen ulokepalkkisilta, joka kokonaispituus on 260 metriä ja alituskorkeus 23 metriä.
 
## Lähteet

## Aiheesta muualla

*Atlanterhavsvegen  ''Statens vegvesenin'' palvelussa  
*The Atlantic Road -sivusto
Washington Square (elokuva)

**Washington Square** () on vuonna 1997 ensi-iltansa saanut Agnieszka Hollandin ohjaama romanttinen draamaelokuva, jonka pääosissa ovat Jennifer Jason Leigh, Albert Finney, Ben Chaplin, Maggie Smith, Judith Ivey ja Jennifer Garner. *Washington Square* perustuu Henry Jamesin romaaniin *[[Washingtonin aukio]]* vuodelta 1880. Romaani filmatisoitiin elokuvana vuonna 1949 nimellä *[[Perijätär]]*, jonka pääosissa ovat Olivia de Havilland ja Montgomery Clift.

## Juoni

*Washington Square* sijoittuu 1800-luvun New Yorkiin. Nuori perijätär on ikänsä kuunnellut isänsä huomautuksia ulkonäöstään ja hienostuneisuuden puutteesta. Vanhaksipiiaksi tuomittu tyttö saa kuitenkin yllättävän ihailijan komeasta, mutta köyhästä nuorukaisesta. Isälle nuori mies ei kelpaa, sillä hän epäilee tämän havittelevan hänen rahojaan. Tytär on kuitenkin eri mieltä.

## Näyttelijät

## Tuotanto
Jennifer Jason Leighin lisäksi Meg Ryan ja Diane Lane olivat ehdolla naispääosaan.

*Washington Square* kuvattiin Marylandin Baltimoressa 15 miljoonan dollarin budjetilla.

## Julkaisu ja vastaanotto
*Washington Square* sai ensi-iltansa Kanadassa Toronton elokuvajuhlilla 12. syyskuuta vuonna 1997. Teatterilevitykseen elokuva pääsi Kanadassa 10. lokakuuta 1997; samana päivänä elokuva julkaistiin laajasti Yhdysvalloissa. Yhdysvalloissa elokuva oli saanut ensi-iltansa New Yorkin elokuvajuhlilla 3. lokakuuta 1997. Isossa-Britanniassa elokuva sai ensi-illan 29. toukokuuta vuonna 1998. Buena Vista Pictures toimi elokuvan levittäjänä.

*Washington Square* sai ilmestyessään kiitettävän vastaanoton kriitikoilta. Maggie Smith oli ehdolla vuonna 1998 Chlotrudis-palkinnon saajaksi parhaasta naissivuosasta.

*Washington Squarella* on Rotten Tomatoesissa 82 prosentin "tuore" arvosana, joka perustuu kahteenkymmeneenkahdeksaan arvosteluun.

Elokuva julkaistiin DVD:lle Yhdysvalloissa 3. syyskuuta vuonna 2002.

## Lähteet

## Aiheesta muualla
* 
* 
*
Schildts

**Schildts förlags Ab** (aiemmin *Holger Schildts förlagsaktiebolag*) oli suomalainen vuosina 1913–2012 toiminut kirjankustantamo, joka kuuluu nykyään Schildts & Söderströms -kustantamoon.

## Historia

Kustantamon perusti Holger Schildt Porvoossa vuonna 1913, ja se muutti Helsinkiin 1917. Samassa yhteydessä Schildt osti myös entisen G. W. Edlundin kustantamon. Kustantamo muutettiin osakeyhtiöksi 1918, ja vuodesta 1931 sen enemmistön omisti kirjanpainaja Eugène Nygrénin johtama konsortio. Vuodesta 1972 Schildts oli Svenska folkskolans vänner -yhdistyksen omistuksessa, ja siihen yhdistettiin 1991 oppikirjakustantamo Editum Ab, jolloin uuden yhtiön nimeksi tuli *Schildts förlags Ab*. Yritys toimi 1991–2005 Espoon Suomenojalla mutta palasi sitten Helsinkiin. Schildts fuusioitiin helmikuussa 2012 Söderströms-kustantamon kanssa uudeksi Schildts & Söderströms -nimiseksi kustantamoksi.

## Julkaisutoiminta

Schildts julkaisi sekä kauno- että tietokirjallisuutta ja oppikirjoja. Se oli 1920-luvulta alkaen johtava suomenruotsalainen kustantamo ja se julkaisi useiden ajan merkittävien suomenruotsalaisten kirjailijoiden teoksia. Yhtiö julkaisi monien luetuimpien suomenkielisten kirjailijoiden tuotantoa ruotsinnoksina. Schildts julkaisi muun muassa Edith Södergrania ja Elmer Diktoniusta ja aloitti 1940-luvulla Tove Janssonin muumikirjojen julkaisun.

## Lähteet

## Aiheesta muualla
* Kotisivut.
* Suomenruotsalaiskustantamot Schildts ja Söderströms yhdistyvät. Yle Uutiset.
Koripallon maailmanmestaruuskilpailut 1950

**Vuoden [[1950]] [[koripallon maailmanmestaruuskilpailut]]** järjestettiin Argentiinassa, 22. lokakuuta – 3. marraskuuta. Kisat olivat järjestyksessään ensimmäiset. Turnauksen voitti Argentiina.

## Areenat

## Osallistuneet joukkueet

## Tulokset
### Ensimmäinen kierros

### Toinen karsintakierros

### Lisäkarsinta
#### Ensimmäinen kierros

#### Toinen kierros

### Sijoitussarja (7–10)

### Loppusarja (1–6)

## Mitalistit

## Lähteet
* I World Championship (Buenos Aires 1950) linguasport.com 

### Viitteet

## Aiheesta muualla

*
Romeo.Juliet

**Romeo.Juliet** on vuonna 1990 julkaistu Armondo Linus Acostan ohjaama, käsikirjoittama ja kuvaama belgialainen elokuva, joka perustuu William Shakespearen klassikkonäytelmään *[[Romeo ja Julia]]*. Ohjaaja Armondo Linus Acosta käyttää elokuvassaan Venetsian, New Yorkin ja Gentin villikissoja näyttelijöinä, joiden ääninä toimivat muun muassa John Hurt, Vanessa Redgrave, Ben Kingsley ja Maggie Smith. *Romeo.Julietin* musiikkina on Sergei Prokofjevin *Romeo and Juliet Ballet*, jonka esittää Lontoon sinfoniaorkesteri.

*Romeo.Juliet* esitettiin vuonna 1990 Venetsian elokuvajuhlilla. Myöhemmin elokuva näytettiin Flandersin elokuvajuhlilla Gentissä ja Kölnin elokuvajuhlilla Saksassa syyskuussa 1990. Tammikuussa 1992 *Romeo.Juliet* esitettiin Los Angelesissa Directors Guild Theatressa, Writers Guild Theatressa ja Warner Brothersin studiolla.

## Näyttelijät

## Katso myös
* Luettelo William Shakespearen näytelmien elokuvasovituksista

## Lähteet

## Aiheesta muualla
* 
*
Rigsarkivet

**Rigsarkivet** on Tanskassa Kööpenhaminassa sijaitseva arkisto, joka kerää dokumentteja Tanskan viranomaisilta arkistoitavaksi. Siellä säilytetään asiakirjoja mm. maan ministeriöistä, johtokunnista sekä Tanskan puolustusvoimilta. Myös yksityishenkilöiltä ja järjeslöiltä on arikistopapereita tallessa. Arkisto perustettiin vuonna 1889, kun Gehejmearkivet ja Kongerigets arkiv yhdistettiin. Rigsarkivet on osa Statens Arkiveria. Rigsarkivet sijaitsee Slotsholmenilla kaupungin keskustassa; varasto sijaitsee Glostrupissa.

## Aiheesta muualla

*Statens Arkiver
Riksarkivet (Norja)

**Riksarkivet** (suomeksi valtakunnanarkisto) on Norjan kulttuuriministeriön alainen viranomainen, jonka tehtävä on säilyttää valtion virastojen arkistoja, julkistaa niitä ja tukea yksityisten arkistojen säilyttämistä. Oslossa sijaitseva Riksarkivet ja alueelliset arkistot muodostavat Arkivverketin. 

Riksarkivet perustettiin 1817. Valtionarkistonhoitajan (riksarkivarie) virka perustettiin 1840, ja ensimmäinen viranhaltija oli  Henrik Wergeland.

## Lähteet

## Aiheesta muualla

* Norges riksarkiv
Wilier Triestina

**Wilier Tristina** on italialainen maantiepyörävalmistaja. Pietro Dal Molin perusti yrityksen vuonna 1906 Bassano del Grappassa. Nykyisin yritys toimii Rossano Venetossa.

Yrityksen nimi on muodostettu lauseesta "**W** |l’**I**talia **li**berata **e** **r**edenta", jossa W on lyhennys sanasta "Viva!". Suomeksi lause tarkoittaa "kauan eläköön Italia, vapaana ja vapautettuna".

Wilier Triestina toimitti aiemmin UCI ProTouriin osallistuvan Lampre-ISD-tallin pyörät. Yrityksellä oli voimassa oleva sopimus kauden 2013 loppuun saakka, mutta Wilierin mukaan Lampre rikkoi sopimuksen ehtoja ja tämän johdosta Wilier irtisanoi sopimuksen.

Vuoden 2008 maantieajon maailmanmestari Alessandro Ballan ja toiseksi sijoittunut Damiano Cunego käyttivät kyseisessä kilpailussa Wilierin pyöriä.

## Aiheesta muualla

* Virallinen kotisivu

## Lähteet
Maurice Mésségue

**Maurice Mességué** (14. joulukuuta 1921 Colayrac-Saint-Cirq, Lot-et-Garonne – 16. kesäkuuta 2017) oli ranskalainen kasvisparantaja, joka käytti Etelä-Ranskan vanhaa yrttihoitoperinnettä hoitojensa antamiseen. Hän kertoi oppineensa menetelmän Gersin departementissa Lounais-Ranskassa maanviljelijänä toimineelta isältään. Hoito perustuu yrttipitoisiin jalka- tai käsikylpyihin tai yrttihauteisiin.

Mességuésta tuli aikoinaan kuuluisa, koska hän kertoi hoitaneensa useita tunnettuja henkilöitä jalkakylvyillään. Heidän joukossaan oli mm. Winston Churchill, Saksan liittokansleri Konrad Adenauer, Egyptin kuningas Faruk, Paavi Johannes XXIII, Jean Cocteau, Ranskan pääministeri Édouard Herriot ja Robert Schuman. 

## Lähteet
* *Maurice Mességué – Kasvisparantaja kertoo*, WSOY 1982, 
* *Of People and Plants: The Autobiography of Europe's Most Celebrated Healer* by Maurice Mességué

### Viitteet
Eetu Heino

**Eetu Antti Oskari Heino** (s. 5. syyskuuta 1988) on suomalainen sulkapalloilija. Hän edustaa ESB:tä.

Heinon paras sijoitus sulkapallon maailmanlistalla on kaksinpelissä 69:s. Hän kuuluu Rion kesäolympialaisiin 2016 tähtäävään valmennusjoukkueeseen.

Lokakuussa 2010 Heino selvisi Yonex Belgian International -turnauksen välieriin, jossa hän hävisi turnauksen ykkössijoitetulle Marc Zwieblerille. Seuraavan vuoden toukokuussa hän selvisi välieriin Slovenia International -turnauksessa, mutta hävisi toiseksi sijoitetulle Hsu Jenhaolle. Sulkapallon EM-kilpailuissa 2012 Heino putosi kolmannella kierroksella hävittyään toiseksi sijoitetulle Jan Ø. Jørgensenille. Tammikuussa 2013 Yonex Estonian International -turnauksessa hän voitti välierissä ykkössijoitetun Raul Mustin, mutta hävisi loppuottelun Kento Momotalle. Baselissa 2014 Heino kuului Suomen ensimmäisen aikuisten joukkuekilpailun arvokisamitalin, EM-pronssin, voittaneeseen joukkueeseen.

## Lähteet
Nanny McPhee ja suuri pamaus

**Nanny McPhee ja suuri pamaus** (; Yhdysvalloissa ja Kanadassa nimikkeenä *Nanny McPhee Returns*) on vuonna 2010 ensi-iltansa saanut Susanna Whiten ohjaama brittiläinen fantasiaelokuva. *Nanny McPhee ja suuri pamaus* on vuonna 2005 ilmestyneen *[[Nanny McPhee – satumainen lastenvahti|Nanny McPhee – satumaisen lastenvahdin]]* jatko-osa.

Emma Thompson sovitti elokuvan käsikirjoituksen Christianna Brandin *Nurse Matilda* -kirjoista. Thompson uusii roolinsa Nanny McPheenä ja muissa rooleissa ovat Maggie Gyllenhaal, Ralph Fiennes, Rhys Ifans, Ewan McGregor, Maggie Smith, Asa Butterfield, Bill Bailey ja Katy Brand.

## Juoni

Salaperäinen lapsenvahti Nanny McPhee ilmestyy paikalle, kun häntä eniten tarvitaan mutta vähiten kaivataan. Tällä kertaa hän tupsahtaa maaseudulle, missä perhetilan riehakkaat lapset ovat joutuneet napit vastakkain hemmoteltujen kaupunkilaisserkkujensa kanssa. Lentävästä moottoripyörästä puihin kiipeilevään pikkupossuun – Nanny McPhee käyttää kaikki taikakeinonsa antaakseen lapsille viisi uutta opetusta.

## Näyttelijät

## Tuotanto
Emma Thompson alkoi kirjoittaa elokuvan käsikirjoitusta keväällä 2007. *Suuren pamauksen* kuvaukset alkoivat toukokuussa vuonna 2009. Elokuva kuvattiin Buckinghamshiren Hambledenissa, Lontoossa ja Surreyn Sheppertonissa sijaitsevilla studioilla 35 miljoonan dollarin budjetilla.

## Julkaisu ja vastaanotto
*Nanny McPhee ja suuri pamaus* sai ensi-iltansa Alankomaissa Amsterdamissa 24. maaliskuuta vuonna 2010. Kotimaassa Isossa-Britanniassa elokuva julkaistiin 26. maaliskuuta 2010. Suomessa elokuva ilmestyi elokuvateattereihin 4. kesäkuuta 2010. Yhdysvalloissa ja Kanadassa elokuva julkaistiin 20. elokuuta 2010. Universal Studios toimi elokuvan levittäjänä maailmanlaajuisesti.

Avausviikonloppunaan *Nanny McPhee ja suuri pamaus* tuotti 8 407 685 dollaria. *Suuri pamaus* tuotti kotimaassaan yhteensä 29 011 215 dollaria ja ulkomailla 64 239 906 dollaria. Maailmanlaajuisesti *Suuri pamaus* tuotti 93 251 121 dollaria.

*Nanny McPhee ja suuri pamaus* sai ilmestyessään kriitikoilta kiitettävän vastaanoton. Elokuvalla on Rotten Tomatoes -sivustolla 75 prosentin "tuore" arvosana, joka perustuu 114:ään arvosteluun. *[[News of the World (lehti)|News of the World]]* antoi elokuvalle 4 tähteä viidestä. Internet Movie Databasessa elokuvalla on 6,0 tähteä kymmenestä, joka perustuu yli 10 000 käyttäjän arviointiin.

Eros Vlahos oli ehdolla vuonna 2011 Young Artist -palkinnon kategoriassa "paras nuori miespääosa elokuvassa". Samana vuonna elokuva voitti New York Festivalsin "Hopeisen mitalin".

### Muut julkaisut
*Nanny McPhee ja suuri pamaus* julkaistiin DVD:lle ja Blu-raylle Isossa-Britanniassa 19. kesäkuuta vuonna 2010. Yhdysvalloissa elokuva julkaistiin DVD:lle ja Blu-raylle nimellä *Nanny McPhee Returns* 6. toukokuuta vuonna 2011. Elokuva on myös dubattu suomeksi.

## Lähteet

## Aiheesta muualla
* 
* 
* 
* ''Nanny McPhee ja suuri pamaus'' Rotten Tomatoesissa 
* ''Nanny McPhee ja suuri pamaus'' Box Office Mojossa
Rikollinen (albumi)

**Rikollinen** on rap-artisti Steen1:sen 22. helmikuuta 2013 julkaistu studioalbumi. Albumin kappaleesta "Hello Kitty" julkaistiin musiikkivideo syksyllä 2012.

## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Hifimaailma: *suopea*
* Keskisuomalainen: *negatiivinen*
* Tuoreet Platat: 

## Lähteet
Yleisurheilun sisäratojen Suomen-mestaruuskilpailut 2013

**Yleisurheilun sisäratojen Suomen-mestaruuskilpailut 2013** järjestettiin Hipposhallissa Jyväskylässä 16.–17. helmikuuta. Aikaisemmin sama tapahtuma oli järjestetty Hipposhallissa kahdesti, vuosina 1994 ja 1999. Järjestävänä seurana toimi Jyväskylän Kenttäurheilijat.

## Ennätyksiä

Ensimmäisenä kilpailupäivänä Ella Räsänen rikkoi 37 kestäneen Riitta Salinin naisten 400 metrin Suomen ennätyksen. Minna Nikkanen puolestaan teki naisten seiväshypyssä kilpailuennätyksen. Toisena kilpailupäivänä Räsänen rikkoi Johanna Mannisen 15 vuotta vanhan alle 20-vuotiaiden SE:n 200 metrillä. Nooralotta Neziri rikkoi Manuela Boscon 13 vuotta voimassa olleen 60 metrin aitajuoksun Suomen ennätyksen. Elina Torro teki kolmiloikassa parhaan sisäratojen suomalaistuloksen seitsemään vuoteen. Naisten 4×200 metrin viestinjuoksussa Tampereen Pyrintö rikkoi nimissään olleen Suomen ennätyksen.

## Mitalistit
### Miehet

### Naiset

## Lähteet
* Yleisurheilun Kuvalehden kisaraportti
* Tulospalvelu 

### Viitteet

## Aiheesta muualla
* Kilpailujen viralliset kotisivut
Rengasketjut

**Rengasketjuja** käytetään monenlaisissa ajoneuvoissa pidon lisäämiseen ja varsinaisen renkaan suojaamiseen. Niitä kutsutaan myös nimillä lumiketjut, jääketjut, metsäketjut ja suojaketjut. Pidon lisääminen perustuu ketjun muodon ja materiaalin johdosta syntyvään suurempaan kitkaan ajopintaa vasten kuin pelkällä kumirenkaalla, vaikka se olisi ripakuvioinen kuten maataloustraktoreissa.

Autoissa, traktoreissa ja mönkijöissä ketjujen tarkoitus on yleensä pidon parantaminen jäällä ja lumessa. Metsäkoneissa ja etenkin kaivosteollisuuden raskaissa koneissa myös kumirenkaan suojaus on tärkeää, sillä tarkoituksenmukainenkaan rengas ei kestä määrättömästi pisto- ja viiltovaurioita. Lisäksi ketjut voivat olla joissakin olosuhteissa halvemmat kulutusosana kuin varsinainen kumirengas. Pitoketjun tunnistaa yleensä nastakuviosta, kun taas suojaketju saattaa koostua pelkästään pyöröteräksisistä tai lytistetyistä lenkeistä. 

Ketjujen käytössä on huomioitava, että rengaskoko ei ole liian suuri, jolloin ketju ei mahdu joustovaran ääriasennoissa rengaskoteloon, ja saattaisi aiheuttaa ajoneuvon rakenteille vaurioita. Samasta syystä ketjun kireys on oltava riittävä ja kiinnitys tehty huolella. Useimpien ketjujen käyttöohjeissa ilmoitetaan suurin sallittu nopeus, joka on yleensä huomattavasti alle henkilöautojen maantienopeuden. Henkilöautoissa ketjut ovatkin tarkoitettu poikkeuksellisen huonoja olosuhteita varten.

Tarpeettomasti käytettyinä ketjuista voi olla enemmän haittaa kuin hyötyä. Samoin kuin nastarenkaiden kohdalla, ketjullinen rengas kuluttaa ajopintaa pelkkää kumirengasta enemmän. Joissakin maissa, myös Suomessa, ketjujen käytöstä tieliikenteessä säädetään lailla, jolloin niiden käyttö on olosuhteista riippuen erikseen kiellettyä tai vaadittua.

Suomeen ensimmäiset kitkaketjut tulivat mataloustraktoreihin 1940-luvulla tuontitraktoreiden mukana. 1950-luvulla alkoi ketjujen kotimainen valmistus, jota tuettiin Vakolan tekemällä kehitystyöllä. Nelipyörävetoisten maataloustraktoreiden käyttö on vähentänyt liukuestekejujen käyttöä, mutta metsäajossa niitä vielä tarvitaan. 

## Katso myös

*Telaketju
*Nastarengas
*Kitkarengas

## Lähteet
Oued Ksob

**Oued Ksob** () on joki läntisessä Marokossa. Joki saa alkunsa Atlasvuoriin kuuluvalta Korkealta Atlakselta. Alkulähde sijaitsee kaakkoon rannikolla sijaitsevasta Essaouiran kaupungista. Joki virtaa etelä-pohjoissuuntaisesti, mutta hieman ennen laskemistaan Atlantin valtamereen Essaouiran provinssissa hieman Essaouiran kaupungin eteläpuolella ja hieman Diabatin kylän pohjoispuolella, joki kääntyy virtaamaan itä-länsisuuntaisesti. Joella on monta nimeä reittinsä varrella. Oued Ait ou Adil on Oued Ksobin sivujoki. Oued Ksobin valuma-alue on kooltaan 1&nbsp;350 neliökilometriä.

Oued Ksobin valuma-alueen sateet ajoittuvat lokakuusta huhtikuuhun kestävään sadekauteen. Toukokuusta syyskuuhun ajoittuu puolestaan kuiva kausi. Alueella sataa vuodessa keskimäärin 350 millimetriä. Valuma-alueen vuoden keskimääräinen lämpötila vaihtelee 17&nbsp;°C ja 20&nbsp;°C:n välillä. Kylmin kuukausi on tammikuu ja kuumimmat heinä- ja elokuu. Oued Ksobin valuma-alueella harjoitetaan enimmäkseen maanviljelyä ja karjankasvatusta sekä matkailua ja käsityöläisyyttä. Marokon sulttaani Muhammad III:n rakennuttaman Bordj El Berod -linnoituksen rauniot sijaitsevat 400 metrin päässä joen suulta etelään.

## Lähteet

## Aiheesta muualla

*Syyskuussa otettu kuva joesta
Risto Mustonen

**Risto Mustonen** (24. huhtikuuta 1875 Pielisjärvi, Suomen suuriruhtinaskunta – 3. maaliskuuta 1941 Helsinki) oli suomalainen kreikkalais-roomalaisen tyylin painija.

Mustonen paini MM-pronssia 58 kilogramman painoluokassa Helsingissä 1921 Väinö Ikosen ja Kaarlo Mäkisen jälkeen. Tukholman kesäolympialaisissa 1912 hän karsiutui kahden hävityn ottelun jälkeen.

Mustonen tuli Helsinkiin 1894 nuohoojanoppiin ja alkoi harjoitella voimistelua. Liityttyään Helsingin Atleettiklubiin hänestä tuli aktiivi painija. Uransa jälkeen hän oli aktiivi urheilun järjestömies. Hän oli perustamassa Töölön Vesa -seuraa, joka liittyi vuonna 1919 TUL:n jäseneksi. Mustonen valittiin SVUL:n painijaoston johtokuntaan ja hän toimi Suomen Painonnostoliiton ensimmäisenä puheenjohtajana. Vuonna 1939 hänet valittiin Atleettiklubin puheenjohtajaksi.

## Lähteet
* 
* Mustonen, Risto (FIN) International Wrestling Database, iat.uni-leipzig.de 

### Viitteet
Emil Westerlund

**Emil Aleksander Westerlund** (6. helmikuuta 1887 Helsingin maalaiskunta, Suomen suuriruhtinaskunta – 18. helmikuuta 1964 Helsinki) oli suomalainen vapaapainija ja kreikkalais-roomalaisen tyylin painija.

Westerlund paini vapaapainissa viidenneksi 82,5 kilogramman painoluokassa Antwerpenin kesäolympialaisissa 1920. Tukholman kesäolympialaisissa 1912 hän putosi kreikkalais-roomalaisen painin 75 kilogramman sarjassa viidennen kierroksen jälkeen. Hänen veljensä Edvard ja Kalle olivat molemmat painin olympiamitalisteja.

Westerlund voitti kreikkalais-roomalaisessa painissa Suomen-mestaruuden 83 kg:n sarjassa vuosina 1909 ja 1912.

## Lähteet
* Emil Westerlund Bio, Stats and Results  Olympics at Sports-Reference.com 
* Westerlund, Emil (FIN) iat.uni-leipzig.de 

### Viitteet
Femören luonnonsuojelualue

**Femören luonnonsuojelualue** on Ruotsissa Oxelösundin kunnassa sijaitseva luonnonsuojelualue. Se on perustettu vuonna 2006. Alue on 235 hehtaarin kokoinen, josta 22 hehtaaria on Natura 2000 -aluetta. 

## Lähteet

## Aiheesta muualla

* Femöre naturreservat
Jalkaterapia

**Jalkaterapia** on alaraajojen terapiamuoto, jonka tavoitteena on edistää ja ylläpitää jalkaterveyttä. Jalkaterapiassa ydinosaamisalueita ovat alaraajojen toimintojen ja jalkaterapia tarpeen arviointi, alaraajojen toimintoja tukevat terapiat, terveyttä edistävä jalkaterapia, hoitava jalkaterapia, jalkaterän apuvälineterapia sekä johtamis-, kehittämis-, ja tutkimusosaaminen.

Väestön ikääntyminen, diabeteksen lisääntyminen sekä lisääntyneet alaraajojen tuki- ja liikuntaelinsairaudet ovat lisänneet jalkaterapian tarvetta.

Jalkaterapeutti on nimikesuojattu terveydenhuollon ammattihenkilö.

Jalkaterapeutin ammattikorkeakoulututkintoa järjestävät Metropolia ja Kaakkois-Suomen ammattikorkeakoulu.

## Lähteet
* http://www.metropolia.fi/koulutusohjelmat/hyvinvointi-ja-toimintakyky/jalkaterapia/

## Aiheesta muualla

* http://www.sjjl.fi/
Ksob

**Ksob** tarkoittaa seuraavia:

*Ksobin pato, pato M’Silan maakunnassa Algeriassa
*Oued Ksob, joki Algeriassa
*Oued Ksob, joki Marokossa
*KSOB, kaupallinen radioasema Kansasissa Yhdysvalloissa
Tibor Zsíros

**Tibor Zsíros** (8. kesäkuuta 1930 Budapest – 13. helmikuuta 2013 Budapest) oli unkarilainen koripalloilija ja Euroopan mestari.

Zsíros voitti Unkarin miesten maajoukkueessa Euroopan mestaruuden Unkarissa 1955 ja EM-hopeaa Neuvostoliitossa 1953. Kesäolympialaisissa Zsíros pelasi kolme kertaa: Lontoossa 1948 Unkari sijoittui 16:nneksi, Helsingissä 1952 13:nneksi ja Roomassa 1960 yhdeksänneksi. Lisäksi hän edusti Unkaria vuosien 1957 ja 1959 EM-kilpailuissa, joissa kummassakin Unkari sijoittui neljänneksi.

Zsíros kuoli 82-vuotiaana 13. helmikuuta 2013.

## Lähteet
* Tibor Zsiros Bio, Stats, and Results Olympics at Sports-Reference.com 
* Tibor Zsiros Olympic Stats Basketball-Reference.com 

### Viitteet

## Aiheesta muualla
* Profiili FIBA Archive 
* Profiili FIBA Archive
Jumalten taistelu

**Jumalten taistelu** () on Desmond Davisin ohjaama brittiläis-yhdysvaltalainen fantasiaseikkailuelokuva, joka sai ensi-iltansa vuonna 1981. Fantasiaseikkailun pääosissa ovat Harry Hamlin (Perseus), Laurence Olivier (Zeus), Judi Bowker (Andromeda), Maggie Smith (Thetis) ja Burgess Meredith (Ammon). *Jumalten taistelu* kertoo Zeuksen (Laurence Olivier) kuolevaisesta pojasta Perseuksesta (Harry Hamlin), jonka täytyy pelastaa rakkaansa pahan jumalattaren (Maggie Smith) vihalta.

Warner Brothers julkaisi elokuvan uudelleenfilmatisoinnin 3D:nä 2. huhtikuuta vuonna 2010. Elokuvan romaanin kirjoitti Alan Dean Foster; romaani julkaistiin vuonna 1981.

## Näyttelijät

## Tuotanto
*Jumalten taistelua* tehtiin Buckinghamshiren Iver Heathissa sijaitsevilla Pinewood Studiosilla, Cornwallissa, Maltan Gozossa, Italian Salernossa ja Espanjan Málagassa 15 miljoonan dollarin budjetilla. Elokuvan tuotanto oli alkanut toukokuussa vuonna 1979.

Harry Hamlin ja Ursula Andress alkoivat seurustella elokuvan kuvauksien aikana. Heidän Dimitri-poikansa syntyi vuonna 1980 elokuvan valmistumisen jälkeen. Hamlin ja Andress erosivat vuonna 1982.

Elokuvan käsikirjoittaja Beverley Cross oli elokuvan tekemisen aikaan naimisissa Thetistä näytelleen Maggie Smithin kanssa. He olivat menneet naimisiin vuonna 1975; avioliitto päättyi Crossin kuolemaan 1998.

## Julkaisu ja vastaanotto
*Jumalten taistelu* sai ensi-iltansa Yhdysvalloissa 12. kesäkuuta vuonna 1981. Suomessa elokuva julkaistiin 26. heinäkuuta 1981 Karkkilassa, mutta laajaan teatterilevitykseen elokuva pääsi 6. marraskuuta 1981. Metro-Goldwyn-Mayer toimi elokuvan levittäjänä. *Jumalten taistelu* tuotti Pohjois-Amerikassa 41 092 328 dollaria. *Jumalten taistelu* oli vuoden 1981 11. menestynein elokuva.

Elokuvalla on Rotten Tomatoes -sivustolla 68 prosentin "tuore" arvosana, joka perustuu 37:aan arvosteluun. *Jumalten taistelua* pidetään fantasiaelokuvan klassikkona. Elokuva on ollut ehdolla American Film Instituten 10 Top 10 -fantasiaelokuvalistalle.

### Palkinnot ja palkintoehdokkuudet

## Uudelleenfilmatisointi

*Jumalten taistelu* uudelleenfilmatisoitiin nimellä *Titaanien taistelu*, joka sai ensi-iltansa 2. huhtikuuta vuonna 2010. Elokuvan ohjasi Louis Leterrier ja sen pääosissa ovat Sam Worthington (Perseus), Alexa Davalos (Andromeda) ja Liam Neeson (Zeus).

## Lähteet

## Aiheesta muualla
* Viralliset sivut 
* 
* 
* 
* ''Jumalten taistelu'' Rotten Tomatoesissa 
* ''Jumalten taistelu'' Box Office Mojossa